To biler er kørt frontalt sammen, og en person er omkommet ved en voldsom ulykke nord for Aalestrup. Der er tale om en ung kvinde på 20 år. Det bekræfter vagtchef Per Vagn Nielsen ved Nordjyllands Politi. I den anden bil var der en 45-årig mand fra Midtjylland, som er blevet bragt til sygehuset. Han er kvæstet, men alligevel frisk nok til at blive afhørt af politiet. Ulykken skete klokken 13.48. De pårørende er blevet underrettet.

Referat:
En ung kvinde på 20 år er dræbt i et frontalt sammenstød på hovedvej 13 ved St. Binderup.